Document ID: 32007R0249

Title and Content:
ΚΑΝΟΝΙΣΜΌΣ (ΕΚ) αριθ. 249/2007 ΤΗΣ ΕΠΙΤΡΟΠΉΣ της 8ης Μαρτίου 2007 σχετικά με την τροποποίηση του κανονισμού (ΕΚ) αριθ. 1431/94 για τον καθορισμό των λεπτομερειών εφαρμογής του κανονισμού (ΕΚ) αριθ. 774/94 του Συμβουλίου για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το κρέας πουλερικών και για ορισμένα άλλα γεωργικά προϊόντα Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ, Έχοντας υπόψη: τη συνθήκη για την ίδρυση της Ευρωπαϊκής Κοινότητας, τον κανονισμό (ΕΟΚ) αριθ. 2777/75 του Συμβουλίου, της 29ης Οκτωβρίου 1975, περί κοινής οργανώσεως αγοράς στον τομέα του κρέατος πουλερικών (1), και ιδίως το άρθρο 6 παράγραφος 1, τον κανονισμό (ΕΚ) αριθ. 774/94 του Συμβουλίου, της 29ης Μαρτίου 1994, για το άνοιγμα και τον τρόπο διαχείρισης ορισμένων κοινοτικών δασμολογικών ποσοστώσεων για το βόειο κρέας υψηλής ποιότητας, το χοίρειο κρέας, το κρέας πουλερικών, το σιτάρι και το σιμιγδάλι, καθώς και τα πίτουρα εν γένει και άλλα υπολείμματα (2), και ιδίως το άρθρο 7, Εκτιμώντας τα ακόλουθα: (1) Η δασμολογική ποσόστωση της ομάδας αριθ. 1 που προβλέπεται στο παράρτημα I του κανονισμού (ΕΚ) αριθ. 1431/94 της Επιτροπής (3), με αύξοντα αριθμό 09.4410 η οποία υπάγεται στους κωδικούς ΣΟ 0207 14 10, 0207 14 50 και 0207 14 70 (κατεψυγμένα τεμάχια κοτόπουλων), προορίζεται ειδικά για τη Βραζιλία. (2) Η συμφωνία υπό μορφή ανταλλαγής επιστολών μεταξύ της Ευρωπαϊκής Κοινότητας και της Βραζιλίας, που συνήφθη στο πλαίσιο των διαπραγματεύσεων δυνάμει του άρθρου XXIV παράγραφος 6 και του άρθρου XXVIII της Γενικής Συμφωνίας Δασμών και Εμπορίου (ΓΣΔΕ) του 1994, η οποία εγκρίθηκε με την απόφαση 2006/963/ΕΚ του Συμβουλίου (4), προβλέπει ετήσια δασμολογική ποσόστωση εισαγωγής κρέατος πουλερικών 2 332 τόνων για ορισμένα κατεψυγμένα τεμάχια κοτόπουλων (κωδικοί ΣΟ 0207 14 10, 0207 14 50 και 0207 14 70) με ποσοστό 0 %. (3) Πρέπει να προστεθεί η ποσότητα αυτή στην ποσόστωση της ομάδας αριθ. 1. (4) Κρίνεται σκόπιμο να τροποποιηθεί ο κανονισμός (ΕΚ) αριθ. 1431/94 αναλόγως. (5) Τα μέτρα που προβλέπονται στον παρόντα κανονισμό είναι σύμφωνα με τη γνώμη της επιτροπής διαχείρισης κρέατος πουλερικών και αυγών, ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ: Άρθρο 1 Το παράρτημα I του κανονισμού (ΕΚ) αριθ. 1431/94 αντικαθίσταται από το κείμενο του παραρτήματος του παρόντος κανονισμού. Άρθρο 2 Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα της Ευρωπαϊκής Ένωσης. Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος. Βρυξέλλες, 8 Μαρτίου 2007.

Classification Labels:
2394

Label Descriptions:
{"2394": "ΤΕΛΩΝΕΙΑΚΗ ΝΟΜΟΘΕΣΙΑ"}

EuroVoc IDs (Original): 2519
1258
3156
2737
2734

EuroVoc IDs (Expanded): 2519
1258
3156
2737
2734

Dataset Source: meu

Split: train